HR Službeni list Europske unije L 30/45

UREDBA KOMISIJE (EU) 2017/171

оd 30. siječnja 2017.

o izmjeni priloga II., III. i IV. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka za aminopiralid, azoksistrobin, cijantraniliprol, ciflufenamid, ciprokonazol, dietofenkarb, ditiokarbamate, fluazifop-P, fluopiram, haloksifop, izofetamid, metalaksil, proheksadion, propakvizafop, pirimetanil, Trichoderma atroviride soj SC1 i zoksamid u ili na određenim proizvodima

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1. i članak 14. stavak 1. točku (a),

budući da:

(1) Maksimalne razine ostataka (MRO-ovi) za azoksistrobin, dietofenkarb, fluazifop-P, haloksifop, proheksadion i pirimetanil utvrđene su u Prilogu II. Uredbi (EZ) br. 396/2005. MRO-ovi za ditiokarbamate, metalaksil i zoksamid utvrđeni su u Prilogu II. i dijelu B Priloga III. toj Uredbi. MRO-ovi za aminopiralid, cijantraniliprol, ciflufenamid, ciprokonazol, fluopiram i propakvizafop utvrđeni su u dijelu A Priloga III. toj Uredbi. Za izofetamid i Trichoderma atroviride soj SC1 nisu utvrđeni specifični MRO-ovi niti su te tvari navedene u Prilogu IV. toj Uredbi te se stoga primjenjuje zadana vrijednost od 0,01 mg/kg utvrđena u članku 18. stavku 1. točki (b) te Uredbe.

(2) U okviru postupka odobrenja uporabe sredstva za zaštitu bilja koje sadržava aktivnu tvar aminopiralid na kukuruzu podnesen je zahtjev za izmjenu postojećeg MRO-a u skladu s člankom 6. stavkom 1. Uredbe (EZ) br. 396/2005.

(3) U pogledu azoksistrobina takav je zahtjev podnesen za rabarbaru, sjemenke lana, sjemenke šafranike i sjemenke borača. U pogledu cijantraniliprola takav je zahtjev podnesen za stolno grožđe, jagode, grah (bez mahuna), grašak (bez mahuna), artičoke, biljne infuzije iz korijena, začine od korijena i podanaka (rizoma). U pogledu ciflufenamida takav je zahtjev podnesen za koštuničavo voće i artičoke. U pogledu ciprokonazola takav je zahtjev podnesen za mahunarke, ječam i zob. U pogledu ditiokarbamata takav je zahtjev podnesen za kaki nakon uporabe mankozeba na tom proizvodu. U pogledu fluazifopa-P takav je zahtjev podnesen za bučine sjemenke. U pogledu fluopirama takav je zahtjev podnesen za marelice, paprike, „špinat i slične listove”, cikoriju, „začinsko bilje i jestive cvjetove”, grašak (s mahunama), leću, ostale mahunarke brojčane oznake 0260990, sjemenke sezama, sjemenke suncokreta, bučine sjemenke, sjemenke šafranike, sjemenke borača, sjemenke konoplje, ricinus, ječam, heljdu, zob i šećernu repu. U pogledu metalaksila takav je zahtjev podnesen za grejp, naranče, jagode, kelj pupčar i „špinat i slične listove”. U pogledu proheksadiona takav je zahtjev podnesen za jagode. U pogledu propakvizafopa takav je zahtjev podnesen za celer korjenaš, pastrnjak, korijen peršina, rotkvice, cvjetaču, glavati kupus, „salate i salatno bilje”, sjemenke maka, soju, sjemenke gorušice. U pogledu pirimetanila takav je zahtjev podnesen za poriluk. U pogledu zoksamida takav je zahtjev podnesen za „salate i salatno bilje”, „špinat i slične listove” i „začinsko bilje i jestive cvjetove”.

(4) U skladu s člankom 6. stavcima 2. i 4. Uredbe (EZ) br. 396/2005 podnesen je zahtjev za upotrebu dietofenkarba na bananama i haloksifopa-P na soji. Podnositelji zahtjeva tvrde da odobrenim upotrebama tih tvari na tim kulturama u Južnoj i Srednjoj Americi nastaju ostaci koji prekoračuju MRO-ove iz Uredbe (EZ) br. 396/2005 te da su potrebni viši MRO-ovi kako bi se izbjegle trgovinske zapreke pri uvozu tih kultura.

(5) U skladu s člankom 8. Uredbe (EZ) br. 396/2005 predmetne države članice ocijenile su te zahtjeve i Komisiji dostavile izvješća o ocjenama.

(6) Europska agencija za sigurnost hrane, dalje u tekstu „Agencija”, ocijenila je zahtjeve i izvješća o ocjeni, posebno ispitavši rizike za potrošače i, prema potrebi, za životinje te je dala obrazložena mišljenja o predloženim MRO-ovima (2). Ta je mišljenja dostavila Komisiji i državama članicama te ih učinila dostupnima javnosti.

(7) Agencija je u svojim obrazloženim mišljenjima zaključila da dostavljeni podaci o upotrebi azoksistrobina na rabarbari, fluopirama na šećernoj repi te propakvizafopa na „salati i salatnom bilju” nisu dostatni za utvrđivanje novih MRO-ova. Postojeće MRO-ove stoga bi trebalo zadržati.

(8) Što se tiče svih ostalih zahtjeva, Agencija je zaključila da su ispunjeni svi uvjeti u pogledu podataka i da su izmjene MRO-ova koje su zatražili podnositelji prihvatljive u odnosu na sigurnost potrošača na temelju ocjene izloženosti potrošača za 27 specifičnih europskih potrošačkih skupina. Agencija je uzela u obzir najnovije informacije o toksikološkim svojstvima tvari. Opasnost od prekoračenja prihvatljivog dnevnog unosa ili akutne referentne doze nije utvrđena ni pri izlaganju tim tvarima tijekom cijelog životnog vijeka konzumiranjem svih prehrambenih proizvoda koji ih mogu sadržavati ni pri kratkoročnom izlaganju zbog znatnog konzumiranja predmetnih proizvoda.

(9) U pogledu fluazifopa-P Uredbom Komisije (EU) 2016/1015 (3) izmijenjeno je nekoliko MRO-ova. Tom je Uredbom MRO za bučine sjemenke od 19. siječnja 2017. snižen na relevantnu granicu određivanja. U interesu pravne sigurnosti MRO-ovi utvrđeni ovom Uredbom trebaju se primjenjivati od istog datuma.

(10) Agencija je za cijantraniliprol i izofetamid dostavila zaključke o stručnom pregledu procjene rizika od pesticida s tim aktivnim tvarima (4). U tom okviru predložila je da se utvrde MRO-ovi kojima su obuhvaćene reprezentativne upotrebe u skladu s dobrom poljoprivrednom praksom u Uniji. Komisija je zatražila mišljenje referentnih laboratorija Europske unije o prikladnim granicama određivanja.

(11) Aktivna tvar niskog rizika Trichoderma atroviride soj SC1 odobren je Provedbenom uredbom Komisije (EU) 2016/951 (5). Agencija je zaključila (6) da u pogledu procjene prehrambenog rizika za potrošače određene informacije nisu dostupne te da bi to osobe zadužene za upravljanje rizicima trebale dodatno razmotriti. Stalni odbor za bilje, životinje, hranu i hranu za životinje na sastanku 19. svibnja 2016. utvrdio je da predmetne tvari ne stvaraju relevantne matabolite značajnog toksičnog djelovanja ni razina zbog kojih bi izlaganje bilo veće od zanemarivog (7). Stoga je primjereno tu tvar uvrstiti u Prilog IV. Uredbi (EZ) br. 396/2005.

(12) Na temelju obrazloženih mišljenja i zaključaka Agencije i uzimajući u obzir čimbenike relevantne za pitanje koje se razmatra, potrebne izmjene MRO-ova ispunjavaju uvjete iz članka 14. stavka 2. Uredbe (EZ) br. 396/2005.

(13) Uredbu (EZ) br. 396/2005 trebalo bi stoga na odgovarajući način izmijeniti.

(14) Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

DONIJELA JE OVU UREDBU:

Članak 1.

Prilozi II., III. i IV. Uredbi (EZ) br. 396/2005 izmjenjuju se u skladu s Prilogom ovoj Uredbi.

Članak 2.

Ova Uredba stupa na snagu dvadesetog dana od dana objave u Službenom listu Europske unije.

Međutim, u pogledu MRO-a za fluazifop-P za bučine sjemenke primjenjuje se od 19. siječnja 2017.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 30. siječnja 2017. Za Komisiju Predsjednik Jean-Claude JUNCKER

(1) SL L 70, 16.3.2005., str. 1.

(2) Znanstvena izvješća Europske agencije za sigurnost hrane (EFSA) dostupna su na internetu: http://www.efsa.europa.eu:

Reasoned opinion on the modification of the existing maximum residue level for aminopyralid in maize („Obrazloženo mišljenje o izmjeni postojeće maksimalne razine ostataka za aminopiralid u kukuruzu”). EFSA Journal 2016.;14(6):4497 [16. str.].

Reasoned opinion on the modification of the existing maximum residue levels for azoxystrobin in various crops („Obrazloženo mišljenje o izmjeni postojećih maksimalnih razina ostataka za azoksistrobin u raznim kulturama”). EFSA Journal 2016.;14(5):4459 [17. str.].

Reasoned opinion on the modification of the existing maximum residue level for cyantraniliprole in table grapes („Obrazloženo mišljenje o izmjeni postojeće maksimalne razine ostataka za cijantraniliprol u stolnom grožđu”). EFSA Journal 2016.;14(7):4553 [14. str.].

Reasoned opinion on the modification of the existing maximum residue levels for cyantraniliprole in various crops („Obrazloženo mišljenje o izmjeni postojećih maksimalnih razina ostataka za cijantraniliprol u raznim kulturama”). EFSA Journal 2015.;13(10):4263 [25. str.].

Reasoned opinion on the modification of the existing maximum residue levels for cyflufenamid in stone fruits and globe artichokes („Obrazloženo mišljenje o izmjeni postojećih maksimalnih razina ostataka za ciflufenamid u koštuničavom voću i artičokama”). EFSA Journal 2016.;14(6):4519 [14. str.].

Reasoned opinion on the modification of the existing maximum residue levels for cyproconazole in pulses, barley and oat („Obrazloženo mišljenje o izmjeni postojećih maksimalnih razina ostataka za ciprokonazol u mahunarkama, ječmu i zobi”). EFSA Journal 2016.;14(6):4526 [18. str.].

Reasoned opinion on the setting of import tolerance for diethofencarb in bananas („Obrazloženo mišljenje o utvrđivanju uvoznih odstupanja za dietofenkarb u bananama”). EFSA Journal 2016.;14(8):4576 [18. str.].

Reasoned opinion on the modification of the existing maximum residue level for mancozeb (expressed as carbon disulfide) in persimmons („Obrazloženo mišljenje o izmjeni postojeće maksimalne razine ostataka za mankozeb (izražen kao ugljični-disulfid) u japanskim jabukama”). EFSA Journal 2016.;14(5):4495 [13. str.].

Reasoned opinion on the modification of the existing maximum residue levels for fluazifop-P in pumpkin seeds („Obrazloženo mišljenje o izmjeni postojećih maksimalnih razina ostataka za fluazifop-P u bučinim sjemenkama”). EFSA Journal 2016.;14(5):4486 [14. str.].

Reasoned opinion on the modification of the existing maximum residue levels for fluopyram in various crops („Obrazloženo mišljenje o izmjeni postojećih maksimalnih razina ostataka za fluopiram u raznim kulturama”). EFSA Journal 2016.;14(6):4520 [27. str.].

Reasoned opinion on the setting of import tolerance for haloxyfop-P in soya beans („Obrazloženo mišljenje o utvrđivanju uvoznih odstupanja za haloksifop-P u soji”). EFSA Journal 2016.;14(7):4551 [15. str.].

Reasoned opinion on the modification of the existing maximum residue levels for metalaxyl in various crops („Obrazloženo mišljenje o izmjeni postojećih maksimalnih razina ostataka za metalaksil u raznim kulturama”). EFSA Journal 2016.; 14(7):4521.

Reasoned opinion on the modification of the existing maximum residue level for prohexadione-calcium in strawberries („Obrazloženo mišljenje o izmjeni postojeće maksimalne razine ostataka za proheksadion-kalcij u jagodama”). EFSA Journal 2016.;14(7):4528 [13. str.].

Reasoned opinion on the modification of the existing maximum residue levels for propaquizafop in various crops („Obrazloženo mišljenje o izmjeni postojećih maksimalnih razina ostataka za propakvizafop u raznim kulturama”). EFSA Journal 2016.;14(2):4402 [31. str.].

Reasoned opinion on the modification of the existing maximum residue level for pyrimethanil in leek („Obrazloženo mišljenje o izmjeni postojećih maksimalnih razina ostataka za pirimetanil u poriluku”). EFSA Journal 2016.;14(6):4514 [13. str.].

Reasoned opinion on the modification of the existing maximum residue levels for zoxamide in various leafy crops („Obrazloženo mišljenje o izmjeni postojećih maksimalnih razina ostataka za zoksamid u raznim kulturama lisnatog povrća”). EFSA Journal 2016.;14(7):4527 [13. str.].

(3) Uredba Komisije (EU) 2016/1015 оd 17. lipnja 2016. o izmjeni priloga II. i III. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka za 1-naftilacetamid, 1-naftiloctenu kiselinu, kloridazon, fluazifop-P, fuberidazol, mepikvat i tralkoksidim u ili na određenim proizvodima (SL L 172, 29.6.2016., str. 1.).

(4) Conclusion on the peer review of the pesticide risk assessment of the active substance cyantraniliprole („Zaključak o stručnom pregledu procjene rizika od pesticida s aktivnom tvari cijantraniliprol”). EFSA Journal 2014.;12(9):3814 [249. str.].

Conclusion on the peer review of the pesticide risk assessment of the active substance isofetamid („Zaključak o stručnom pregledu procjene rizika od pesticida s aktivnom tvari izofetamid”). EFSA Journal 2015.;13(10):4265 [130. str.].

(5) Provedbena uredba Komisije (EU) 2016/951 od 15. lipnja 2016. o odobravanju aktivne tvari niskog rizika Trichoderma atroviride soj SC1 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni priloga Provedbenoj uredbi Komisije (EU) br. 540/2011 (SL L 159, 16.6.2016., str. 6.).

(6) Conclusion on the peer review of the pesticide risk assessment of the active substance Trichoderma atroviride strain SC1 („Zaključak o stručnom pregledu procjene rizika od pesticida s aktivnom tvari Trichoderma atroviride soj SC1”). EFSA Journal 2015.;13(4):4092 [33. str.].

(7) Izvješće o pregledu za aktivnu tvar Trichoderma atroviride soj SC1 (SANTE/10389/2016 rev. 1).